वह दिन हमें पूरा हवालात में गुज़ारना पड़ा. क कमरे में, करीब आठ दस फुट चौड़ा और बारह पंद्रह फुट लम्बा, पैंतीस आदमी बंद कर दिये गये. पाख़ाना पैशाब भी अंदर ही. सफाई सुबह से शायद हुई ही नहीं थी. दुर्गंध से सिर फटने लगा. पीने के लि क बाल्टी में ला कर पानी रखा गया. उसे क व्यक्ति ने पाख़ाने में उलट दिया. तब जा कर हवा कुछ साफ़ हुई. बैठे बैठे कमर अकड़ गयी. मोटर से उतार कर हवालात में लाने के समय हथकड़ी लगाने की बात भी उठी. लेकिन हमारे इंकार करने पर वह हमारा हाथ पकड़ कर ही अंदर ले आये. हवालात की दीवालों पर नाम खुदे हुए थे. लेकिन मैंने देखा कि दीवालों पर कहीं कोई अश्लील बात नहीं लिखी है. सिर्फ एक ओर किसी ने पेंसिल से एक औरत की तस्वीर बनाने की कोशिश की थी,और एक जगह खुदा हुआ था "श्यामा सहगल". अन्यथा कैदियों ने अपने नाम, तारीखें और कहीं कहीं अपने पते ही डाले थे.